Michael Woods

Michael Woods (s. 12. lokakuuta 1986 Toronto) on kanadalainen maantiepyöräilijä sekä aiempi keskimatkojen juoksija ja kestävyysjuoksija. == Yleisurheilu == Woods haaveili nuorena jääkiekkoammattilaisen urasta, mutta huomasi teini-iässä, että oli kokonsa puolesta otollisempi juoksijaksi. Hän sijoittui Sherbrooken alle 18-vuotiaiden MM-kilpailuissa 2003 yhdeksänneksi 3 000 metrin juoksussa. Hän saavutti samana vuonna pronssia alle 20-vuotiaiden Pan-Amerikan mestaruuskilpailujen 1 500 metrin juoksussa. Seuraavana vuonna hän sijoittui Grossaton alle 20-vuotiaiden MM-kilpailuissa 1 500 metrillä seitsemänneksi. Woods juoksi mailin alle 20-vuotiaiden Kanadan ennätyksen 3.57,48 Windsorissa 28. heinäkuuta 2005. Aika oli samalla paras kanadalaisen Kanadassa juoksema tulos maililla kautta aikojen. Muutamaa päivää myöhemmin hän voitti alle 20-vuotiaiden Pan-Amerikan mestaruuden 1 500 metrin juoksussa. Kahden seuraavan vuoden aikana hän vielä kilpaili aktiivisesti, mutta vasemman jalan veneluun rasitusmurtuma haittasi hänen juoksu-uraansa. Hän valmistui Michiganin yliopistosta pääaineenaan englanti, minkä jälkeen työskenteli kenkäkaupassa. Vuonna 2011 hän mursi kilpailussa jälleen jalkansa ja juoksu- ura loppui siihen. == Henkilökohtaiset ennätykset == === Ulkoradat === Matka Aika Paikka Päivä 800 m 1.52,92 Ypsilanti 22. huhtikuuta 2005 1 500 m 3.39,37 Cuxhaven 7. heinäkuuta 2006 Maili 3.57,48 Windsor 28. heinäkuuta 2005 3 000 m 8.02,58 Halifax 6. heinäkuuta 2007 5 000 m 14.14,18 State College 13. toukokuuta 2007 === Sisäradat === Matka Aika Paikka Päivä 800m 1.51,22 State College 11. helmikuuta 2006 1 500 m 3.55,71 Montreal 24. tammikuuta 2004 Maili 3.57,87 Boston 28. tammikuuta 2006 3 000 m 7.58,55 Ann Arbor 21. tammikuuta 2006 == Pyöräily == Samoihin aikoihin, kun Woodsin juoksu-ura päättyi, hän alkoi ajaa pyörällä. Ensimmäiseen pyöräilykilpailuunsa hän osallistui 2012. Voitettuaan paikallisia kilpailuja hän nousi Kanadan maajoukkueeseen ja hänen valmentajakseen tullut Paulo Saldanha vakuutti, että hänellä olisi tulevaisuus pyöräilyammattilaisena. Woods kilpaili UCI Continental -tasoisessa Team Garneau–Québecor -joukkueessa 2013. Seuraavan vuoden alkupuoliskon hän edusti Amore & Vita - Selle SMP -tallia ja juhannuksen tienoilta lähtien 5-hour Energyä. Vuonna 2015 hän kilpaili Optum p/b Kelly Benefit Strategies -joukkueessa, ja teki läpimurtonsa sijoittuessaan toiseksi Tour of Utahissa. Vuosina 2016–2020 Woods edusti UCI World Tour -tasolla kilpailevaa yhdysvaltalaistallia, nimeltään viimeksi EF Pro Cycling. Hän sijoittui seitsemänneksi Espanjan ympäriajossa 2017. Seuraavana vuonna hän sijoittui Bob Jungelsin jälkeen toiseksi Liège–Bastogne–Liège-monumentissa. Hän voitti samana vuonna 17. etapin Espanjan ympäriajossa ja saavutti pronssia Innsbruckin MM-kilpailujen maantieajossa. Hän voitti Milano–Torino-kilpailun 2019. Hän voitti seitsemännen etapin Espanjan ympäriajossa 2020. Ranskan ympäriajossa 2023 hän voitti yhdeksännen etapin. Woods on kilpaillut Israel Start-Up Nation / Israel - Premier Tech -tallissa vuodesta 2021 lähtien. Hän voitti maantieajon Kanadan-mestaruuden ja 13. etapin Espanjan ympäriajossa 2024. === Pyöräilysaavutuksia === Lähteet: Pro Cycling Stats, Cycling Archives ;2015 :Clássica de Loulé, voitto :Tour of the Gila, 5. etapin voitto :Tour of Utah, kokonaiskilpailussa toinen, 5. etapin voitto ;2016 :Tour Down Under, kokonaiskilpailussa viides :Milano–Torino, toinen ;2017 :GP Miguel Indurain, toinen :Espanjan ympäriajo, kokonaiskilpailussa seitsemäs, 9. etapilla kolmas ;2018 :Liège–Bastogne–Liège, toinen :Italian ympäriajo, kokonaiskilpailussa 19:s, 4. etapilla toinen :Espanjan ympäriajo, 17. etapin voitto :MM-kilpailut, pronssia maantieajossa ;2019 :Herald Sun Tour, 2. etapin voitto :Katalonian ympäriajo, kokonaiskilpailussa kuudes :Liège–Bastogne–Liège, viides :Giro dell'Emilia, toinen :Milano–Torino, voitto :Lombardian ympäriajo, viides :Japan Cup, toinen ;2020 :Tirreno–Adriatico, 3. etapin voitto :MM-kilpailut, maantieajossa 12:s :La Flèche Wallonne, kolmas :Liège–Bastogne–Liège, seitsemäs :Espanjan ympäriajo, 7. etapin voitto, 6. ja 14. etapilla toinen ;2021 :Tour des Alpes-Maritimes et du Var, kokonaiskilpailussa toinen, 2. etapin voitto :La Flèche Wallonne, neljäs :Liège–Bastogne–Liège, viides :Tour de Romandie, kokonaiskilpailussa viides, 4. etapin voitto :Sveitsin ympäriajo, kokonaiskilpailussa viides, mäkikirikilpailun voitto :Ranskan ympäriajo, 8. etapilla kolmas :Olympialaiset, maantieajossa viides :Giro dell'Emilia, kolmas ;2022 :Gran Camiño, kokonaiskilpailussa toinen, 2. etapin voitto :La Flèche Wallonne, kuudes :Route d'Occitanie, kokonaiskilpailun ja 3. etapin voitto :Ranskan ympäriajo, 16. etapilla kolmas ;2023 :Katalonian ympäriajo, kokonaiskilpailussa kuudes :La Flèche Wallonne, neljäs :CIC-Mont Ventoux, toinen :La Route d'Occitanie, kokonaiskilpailun ja 3. etapin voitto :Ranskan ympäriajo, 9. etapin voitto ;2024 :Maantieajon Kanadan-mestaruus :Espanjan ympäriajo, 13. etapin voitto == Lähteet == Luokka:Kanadalaiset keskimatkojen juoksijat Luokka:Kanadalaiset kestävyysjuoksijat Luokka:Kanadalaiset maantiepyöräilijät Luokka:Vuonna 1986 syntyneet Luokka:Elävät henkilöt